Folketing
2007-03-21

Der er kun et formål, og det er en orientering af DR's bestyrelsesformand, som selv har bedt om en orientering. Og den orientering får han med den her mail. Den er ikke ment som andet end en orientering. Sådan opfatter afsender – dvs. jeg – den, sådan opfatter modtager den. At andre i oppositionen så kan have en politisk interesse i at opfatte den på anden måde, og at man som led i promoveringen af en bog 4 år senere kan bruge den, for min skyld ingen alarm, sådan fungerer den parlamentariske situation, og sådan fungerer demokratiet. Det er o.k. for mig, og det er fint, at man får en debat omkring det. Men det interessante må jo være, hvordan afsender og modtager opfatter situationen, og vi opfatter begge mailen som orienterende. Samtidig skal man huske på, at bestyrelsen altså ikke har nogen kompetencer til at blande sig i redaktionelle anliggender, den har det overordnede programansvar. Og derfor må jeg også understrege, at den person, som har ansvaret for nyhederne i den her henseende, Lisbeth Knudsen, i hvert fald ikke fra min side har fået nogen henvendelser om noget med hensyn til programmer.